Kære jydevenner

Avlsforeningen Den Jydske Hest afholder **dommerkursus lørdag d. 18. Januar 2025**, hvor der vil blive en teoretisk gennemgang ud fra Bogen Hestebedømmelse ved Jørgen Finderup, og den liniære registrering vil blive gennemgået kort. Herefter gives en praktisk demonstration af de forskellige kropsdele.

Det er Avlsforeningen Den Jydske Hest’s ønske, at der er flere personer, som vil stille op som dommere på diverse dyrskuer/kåringer, og kunne man tænke sig dette, skal man bedømme og beskrive to heste alene inkl. Liniærregistrering, og bedømmelsen afleveres og evalueres af kursusholderne.

Kursister, som blot ønsker at vide mere om bedømmelse af heste, vil blive delt ind i hold, hvor der vil være tilknyttet en erfaren dommer pr hold. Hestene vil afslutningsvis blive gennemgået for hele holdet.

Der tilsigtes, at der både skal bedømmes minimum en ung hest og en udvokset.

Kursus ledes af konsulent fra SEGES Jørgen Finderup med hjælp af Jørgen Elkjær og Helle Dalsgaard.

Kom og vær med - ambitiøs eller blot nysgerrige på at vide mere om bedømmelse af de jydske heste. Ved tilmelding fremsendes det lineære skema, som vil være en god ide at have kigget igennem inden kursus.

**Sted: Stald Tidselbjerg v/Claus Brokholm, Tidselbjergvej 2, 8881 Thorsø.**

**Program:**

Kl. 9 Kaffe m rundstykke

Kl. 9.30 Kort teoretisk gennemgang bedømmelse af hesten samt det lineære skema

Kl. 11 Bedømmelse af de fremmødte heste. Enkeltvis eller hold

Kl. 13 Frokost

Kl. 13.30 Gennemgang og diskussion af bedømmelserne på de enkelte heste

Ret til ændringer forbeholdes

Deltagerantal minimum 15 personer

Tilmelding senest d. 1. Januar 2025 på mail helledalsgaard@hotmail.dk eller 30994852 til Helle Dalsgaard

Ved tilmelding indbetales kr. 300,- pr. person på konto nr.1551-3656147113 eller mobilpay 310686 til dækning af forplejning og kursusmateriale. Husk at anføre kursus

**Vel mødt**

**Med venlig hilsen**

 **Avlsforeningen Den Jydske Hest**